Marīna Janaus
Marīna Janaus (dzimusi 1945. gada 4. aprīlī Ventspilī) ir latviešu aktrise. Absolvējusi Siguldas 1. vidusskolu. Ir strādājusi Koksnes ķīmijas institūtā. 1971. gadā absolvējusi Dailes teātra 4. studiju un ieguvusi augstāko izglītību Jāzepa Vītola Latvijas Valsts konservatorijas profesionālā teātra un kino aktrises programmā. Bijusi Dailes teātra aktrise no 1966. līdz 2015. gadam. Marīnas Janaus dzīvesbiedrs bija mākslinieks Ilmārs Blumbergs.